De seneste dage har TV2/NORD omtalt en række uheldige sager om byggetilladelser i Skagen. Nu erkender Frederikshavn Kommune, at der sket fejl, som der skal sættes en stopper for. Sagsbehandlere i Teknisk Forvaltning i Skagen er allerede blevet forflyttet.

Indtil den 1. april sad der i Teknisk Forvaltning på det gamle rådhus i Skagen ansatte og behandlede byggesager fra lokale ansøgere, som de måske var kommet til at "kende lidt for godt". Nu er de så blevet forflyttet. - Vi må erkende, at der i en periode ikke har været nok kvalitet i de byggesager, der er blevet behandlet i Skagen, siger formanden for Plan- og Miljøudvalget i Frederikshavn Kommune, John Christensen (Venstre), til TV2/NORD. I stedet for Skagen er byggesagsbehandlerne nu placeret i Frederikshavn. - Når vi i Naturklagenævnet taber flere sager efter hinanden, bliver vi nødt til reagere, siger John Christensen. MEGET MERE I TV2/NORD SØNDAG KL. 19.30